|  |  |
| --- | --- |
| ลำดับ | ประเด็น |
| 1 | ปัญหาด้านสุขภาพ |
| 2 | ปัญหาด้านความยากจน |
| 3 | ปัญหาด้านที่อยู่อาศัย |
| 4 | ปัญหาด้านสังคม - ครอบครัว |
| 5 | ปัญหาด้านสวัสดิการ |
| 6 | ปัญหาด้านความรู้ |
| 7 | ปัญหาด้านการจัดกิจกรรม |
| 8 | ปัญหาด้านการสื่อสาร |

คำถามข้อ 1 ผู้สูงอายุมีปัญหาอะไรบ้าง

1.ปัญหาด้านสุขภาพ

ผู้สูงอายุประสบปัญหาด้านสุขภาพ ความชรา เจ็บป่วยเรื้อรัง ติดบ้าน ติดเตียง และผู้สูงอายุพิการมีแนวโน้มมากขึ้น

2.ปัญหาด้านความยากจน

รายได้ไม่เพียงพอต่อการครองชีพ ไม่มีงานทำ(ไม่มีศักยภาพในการประกอบอาชีพ,ไม่มีทุนสำหรับการประกอบอาชีพ) ไม่มีการออมทรัพย์ เป็นหนี้สินนอกระบบ

3.ปัญหาด้านที่อยู่อาศัย

* ไม่มีที่อยู่อาศัยเป็นของตัวเอง ไม่มีกรรมสิทธิ์ในพื้นที่ที่อยู่อาศัย ผู้สูงอายุอยู่อาศัยตามพื้นที่สาธารณะ
* ปัญหาด้านที่อยู่อาศัย บ้านมีสภาพไม่มั่นคง ไม่ปลอดภัย ขาดสิ่งอำนวยความสะดวก บ้านและสภาพแวดล้อมไม่เอื้ออำนวยต่อการดำเนินชีวิต

4.ปัญหาด้านสังคม – ครอบครัว

* ผู้สูงอายุถูกทอดทิ้ง การขาดผู้อุปการะดูแล (อาศัยอยู่ตามลำพัง /เร่ร่อน ขอทาน) เกิดการดูแลกันเองระหว่างผู้สูงอายุ
* ผู้สูงอายุมีภาระในการดูแลคนในครอบครัว(เลี้ยงดูหลาน,ผู้พิการ)
* คนในครอบครัวมองว่าเป็นภาระ ขาดการเอาใจใส่จากครอบครัว ขาดการดูแลสุขภาวะทางจิตใจ

5.ปัญหาด้านสวัสดิการ

เข้าไม่ถึงสิทธิต่างๆและสวัสดิการ ผู้สูงอายุไม่มีสถานะทางทะเบียนราษฎร์ ไม่มีหลักฐาน ตกสำรวจไม่ได้รับเบี้ยผู้สูงอายุ หรือย้ายถิ่นมา ไม่ได้รับสวัสดิการครบถ้วน

6.ปัญหาด้านความรู้

การศึกษาที่ต่ำ(เรียนน้อย,ไม่รู้หนังสือ) ขาดความรู้ในเรื่องสิทธิผู้สูงอายุและความรู้ในการดูแลตัวเอง

7.ปัญหาด้านการจัดกิจกรรม

ศูนย์การจัดกิจกรรมมีน้อย ที่มีไม่สามารถส่งเสริมผู้สูงอายุได้ย่างจริงจัง ปัญหาในการเดินทางเข้าร่วมกิจกรรม (ขาดการอำนวยความสะดวก)และขาดการมีส่วนร่วม

8.ปัญหาด้านการสื่อสาร

 ระหว่างเจ้าหน้าที่กับผู้สูงอายุ ในการใช้ภาษาไทย vs ภาษาท้องถิ่น

คำถามข้อ 2 การทำงานของเครือข่ายภาคีในพื้นที่มีปัญหาอะไรบ้าง

|  |  |
| --- | --- |
| ลำดับ | ประเด็น |
| 1 | อปท. ภาคี/เครือข่าย ผู้นำบริหาร ยังไม่ให้ความสำคัญกับงานด้านผู้สูงอายุและด้านสังคม |
| 2 | ขาดการบูรณาการการทำงานของเครือข่ายด้านผู้สูงอายุ |
| 3 | ชมรม เครือข่ายผู้สูงอายุ ไม่ได้รับการพัฒนาศักยภาพและสนับสนุนอย่างเต็มที่ |
| 4 | งบประมาณ |
| 5 | องค์กรผู้สูงอายุขาดความเข้มแข็งและขาดหน่วยงานที่รับผิดชอบเฉพาะ |
| 6 | ภาคี/เครือข่ายมีภาระงานที่เยอะ |
| 7 | เจ้าหน้าที่และผู้เกี่ยวข้องขาดความรู้ความเข้าใจในเรื่องของการปฏิบัติงานด้านผู้สูงอายุ |
| 8 | ข้อจำกัดเกี่ยวกับระเบียบ กฎหมาย ไม่เอื้อต่อการจัดสวัสดิการสังคมของผู้สูงอายุ |
| 9 | ขาดฐานข้อมูลผู้สูงอายุ |
| 10 | นโยบายไม่สอดคล้องกันกับแนวปฏิบัติ |
| 11 | การเมืองในพื้นที่ |

1.อปท. ภาคี/เครือข่าย ผู้นำบริหาร ยังไม่ให้ความสำคัญกับงานด้านผู้สูงอายุและด้านสังคม

นโยบายของ อปท. ไม่สนับสนุนต่อการทำงานผู้สูงอายุและงานด้านสังคม ยังไม่มีความพร้อมต่อการรองรับกับสังคมผู้สูงอายุ และงานผู้สูงอายุไม่ใช่งานภาระกิจหลักของเครือข่ายจึงให้ความสำคัญเป็นอันดับรอง

2.ขาดการบูรณาการการทำงานของเครือข่ายด้านผู้สูงอายุ

ขาดการบูรณาการการทำงานร่วมกันระหว่างหน่วยงานของทุกกระทรวงที่เกี่ยวข้อง ขาดการประสานงาน เชื่อมโยงระหว่างเครือข่ายในการดำเนินงาน

3.ชมรม เครือข่ายผู้สูงอายุ ไม่ได้รับการพัฒนาศักยภาพและสนับสนุนอย่างเต็มที่

* บางพื้นที่ผู้สูงอายุยังไม่สามารถ หรือมีโอกาสในการสร้างศักยภาพของตนเองได้อย่างแท้จริง
* หลายชมรมและองค์กรมีศักยภาพไม่เท่าเทียมกันและมิได้จัดตั้งจากการรวมกลุ่มอย่างแท้จริง
* ชมรมผู้สูงอายุขาดความรู้ความสามารถในการเขียนโครงการ

4.งบประมาณ

* งบประมาณไม่ต่อเนื่อง
* พม.ตั้งผลผลิตโครงการไม่สอดคล้องกับงบประมาน
* อปท.ไม่เข้าใจวิธีเบิกจ่ายงบ ของพม.
* ข้อจำกัดในการใช้งบประมานกของเครือข่าย

5.องค์กรผู้สูงอายุขาดความเข้มแข็งและขาดหน่วยงานที่รับผิดชอบเฉพาะ

 ขาดผู้นำในการขับเคลื่อนและรับผิดชอบโดยตรง

6.ภาคี/เครือข่ายมีภาระงานที่เยอะ

หน่วยงาน อปท. มีภาระกิจหน้าที่เยอะ หลากหลาย รองรับภารกิจจากหลายหน่วยงาน ทำให้การบูรณาการร่วมกันเกิดขึ้นยากและเกิดการทำงานซ้ำซ้อน

7.เจ้าหน้าที่และผู้เกี่ยวข้องขาดความรู้ความเข้าใจในเรื่องของการปฏิบัติงานด้านผู้สูงอายุ

เครือข่ายยังขาดความรู้/ความเข้าใจในการปฏิบัติและขับเคลื่อนงานด้านผู้สูงอายุของ พม.

8.ข้อจำกัดเกี่ยวกับระเบียบ กฎหมาย ไม่เอื้อต่อการจัดสวัสดิการสังคมของผู้สูงอายุ

* ไม่มีระเบียบรองรับการทำงานด้านเครือข่าย
* ระเบียบ/หลักเกณฑ์ไม่เอื้อต่อการใช้จ่ายงบประมาณของอปท.
* อปท.ไม่มีระเบียบ กฎหมายรองรับในการดำเนินงาน

9.ขาดฐานข้อมูลผู้สูงอายุ

ขาดข้อมูลผู้สูงอายุ / ข้อมูลไม่ตรงกันในแต่ละหน่วยงาน

10.นโยบายไม่สอดคล้องกันกับแนวปฏิบัติ

* วัตถุประสงค์ในการดำเนินงาน นโยบาย กิจกรรม ของแต่ละภาคี /เครือข่ายแตกต่างกัน
* นโยบายของรัฐไม่สามารถนำไปสู่การปฏิบัติจริงได้

11.การเมืองในพื้นที่

* แกนนำบางชมรมมี อัตตา สูง (ชุมชนเมือง)
* ลักษณะการเมืองของพื้นที่มีผลต่อการทำงานภาคีเครือข่ายมีข้อจำกัดในการสนับสนุนช่วยเหลือในการปฏิบัติงานได้อย่างเต็มความสามารถ เช่นการช่วยเหลือค่าพาหนะ